Serb na diakona wuswjećeny
Drježdźany. Emeritowany biskop Joachim Reinelt je sobotu w Drježdźanskej katedrali Floriana Mróza a Thomasa Wiesnera na diakonow wuswjećił. 26lětny Mróz pochadźa z Kulowca, je w Erfurće studował a wukonješe swój pastoralny praktikum zašłe měsacy w Budyskej tachantskej wosadźe. Klětu swjatki ma Serb měšnisku swjećiznu přijimać.
Na šulerskej wuměnje w Čěskej
Mělnik/Ralbicy. Wot dźensnišeho přebywaja šulerjo 5. lětnika Ralbičanskeje wyšeje šule w Mělniku. Srjedu nawróća so z tamnišimi šulerjemi do Ralbic, hdźež wječor zhromadnje w šuli swjeća. Štwórtk dojědu sej wšitcy na kulturnu kupu Einsiedel a pjatk budźe zabawne dopołdnjo na šuli. Lětušu wuměnu zakónča z wulětom do Małeho Wjelkowa.
Serbske popołdnjo wuspěšne
szl_Latn szl_Latn slk_Latn szl_Latn vec_Latn